Veritas rerum gestarum, si memoriæ causa scriptis solemniter commendata seruetur, non vilis auctoritas est. Hac igitur commodante, posteris nostris scriptis notificare curauimus, QVOD ego HISINIO dictus Ambroniacensis Abbas,  domnus PETRVS Cluniacensis Abbas in præsentia domni Papæ INNOCENT II ita conuenimus,  pacto in manu eius firmauimus, vt controuersia, quæ de loco de Prins inter nos fuerat, arbitrio  consilio domni Ilionis sancti Iusti Abbatis terminaretur. Vnde consilio habito, placuit domno Ilioni  cæteris, qui cum eo aderant, litem nostram concordia sic diffiniri, vt locum illum de Prins Ecclesia Cluniacensis, iure proprietatis haberet, Ecclesia vero Ambroniacensis sepulturam, decimas, atque oblationes fundi supradicti, quantum ad parrochiam suam pertinet, iure parrochiali obtineret, præter familiæ propriæ sepulturam,  propriæ domus decimas: de quibus sic diffinitum est, vt septem asinatas segulæ Ecclesiæ Ambroniacensi pro omnibus propriis decimis per singulos annos fratres loci illius persoluerent: sepulturam vero propriæ familiæ suæ liberam haberent, nisi forte aliquis mercenarius eis fuerit de parrochianis nostris, qui se in parrochia sua sepeliri deliberet, illius vero extremæ voluntati nemo obsistat. De parrochianis quoque Ambroniacenses nullam sepeliendi facultatem habeant, nisi ducente, vel consentiente cuius erit parrochianus Presbytero. Salua autem consueta militum libertate,  vxor cum filiis eorum,  filiabus, qui vbi voluerint sepeliri possunt. Si autem ex alia parrochia aliquis sepeliri se in loco illo disposuerit: vel aliquis de parrochianis Ambroniacensis Ecclesiæ, pro salute animæ suæ, de mobilibus, siue de immobilibus aliquid fratribus loci illius offerre voluerit, terris nostris exceptis, ex conuentione nostra iure concessionis obtineant. Huius rei testes sunt. Domnus Ilio, per cuius manum facta est. Matthæus Albanensis Episcopus. Stephanus de Condiaco. Willelmus de Marciaco,  multi alij. Actum est Lugduni, anno Incarnationis Dominicæ M.C.XXXII. Pontificatus vero domni Innocentij Papæ II. anno secundo.